El Ple aprova la suspensió de la taxa de terrasses i de mercats exteriors fins al 30 de juny de 2021
11 de maig 2020

​ ![](/media/wmwlxk4e/76-img_9642_cuerpo.jpg)  

El Ple de l'Ajuntament de Sagunt ha aprovat la suspensió de la taxa de terrasses i de mercats exteriors fins al 30 de juny de 2021. Esta vesprada en sessió extraordinària, la Corporació ha donat suport de manera unànime el dictamen favorable de la Comissió d'Hisenda per a la disposició transitòria de l'ordenança que permet a l'Ajuntament de Sagunt la suspensió d'esta taxa d'ocupació pública en estos casos.

La suspensió d'esta taxa es duu a terme amb motiu de la previsible reobertura dels negocis en la Fase I de la desescalada que va anunciar el Govern Central i se suma a la devolució d'ofici de la part de la taxa per ocupació de domini públic de taules i cadires que ja van pagar en el trimestre anterior i que, a causa de l'Estat d'Alarma, no van poder utilitzar, igual que la taxa que afecta el mercat exterior.

S'ha tractat d'un procediment costós, ja que en un primer moment era inviable en recollir-se en les pròpies ordenances municipals que no es tenia capacitat d'actuació en la suspensió d’este concepte. Per este motiu, el departament d'Hisenda, en col·laboració amb el secretari general i l'alcalde, no ha cessat durant este mes i mig en la cerca de solucions davant el problema. Finalment, la via legal per a poder suspendre, en primer lloc, l'ordenança ha sigut aprovar una disposició transitòria que permeta la suspensió de la taxa de terrasses per les circumstàncies excepcionals actuals.

L'objectiu era que la suspensió de la taxa estiguera aprovada abans del 30 de juny perquè puga entrar en vigor l'1 de juliol de 2020. Ara, una vegada aprovat pel Ple, haurà d'estar 30 dies a exposició pública en el Butlletí Oficial de la Província (BOP).

D'altra banda, respecte al primer semestre de 2020, el criteri que està seguint l'Ajuntament de Sagunt és de no cobrar pels conceptes que no s'hagen materialitzat a conseqüència de la situació d'alarma, és a dir, tota aquella ocupació que no s'haja realitzat realment no es cobrarà. Per este motiu, s'està retornant part de la taxa de mercats del primer trimestre, atés que des de la meitat del mes de març no s'ha pogut celebrar el mercat exterior, de la mateixa manera que no es cobrarà l'ocupació amb taules i cadires a les terrasses que no s'haja produït.

![](/media/5dllh0jj/76-multipantalla-pleno2_cuerpo.jpg)  
_Sessió plenària extraordinària de hui, celebrada de manera telemàtica_

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-la-suspensio-de-la-taxa-de-terrasses-i-de-mercats-exteriors-fins-al-30-de-juny-de-2021/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-la-suspensio-de-la-taxa-de-terrasses-i-de-mercats-exteriors-fins-al-30-de-juny-de-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-la-suspensio-de-la-taxa-de-terrasses-i-de-mercats-exteriors-fins-al-30-de-juny-de-2021/ "Linked In")
*   [](mailto:?body=https://aytosagunto.es/va/actualitat/el-ple-aprova-la-suspensio-de-la-taxa-de-terrasses-i-de-mercats-exteriors-fins-al-30-de-juny-de-2021/)